open-index/open-wikipedia-markdown huggingface dataset:
Step Up 2 the Streets

**Step Up 2 the Streets** on vuonna 2008 ensi-iltansa saanut yhdysvaltalainen tanssielokuva, joka on jatko-osa elokuvalle *[[Step Up (elokuva)|Step Up]]*. Elokuvan on ohjannut Jon M. Chu. Pääosia näyttelevät Robert Hoffman ja Briana Evigan.

## Juoni
Andie West on nuorukainen, joka asuu kuolleen äitinsä parhaan ystävän Sarahin luona ja haluaa tulla tanssijaksi. Hän harjoittelee säännöllisesti ryhmänsä 410:n kanssa The Streets -kilpailua varten. Sarah haluaa huolehtia Andiesta ja on väsynyt tämän rikollisuuteen. Hän uhkaa vievänsä Andien asumaan tätinsä luo Texasiin, ellei tämän käytös muutu.

Andien ystävä ja vanha velihahmo Tyler Gage suostuttelee Andien koe-esiintymiseen Maryland School of the Artsiin, josta hän saa paikan. Hän tapaa myös Chase Collinsin. Andien ryhmän jäsenet eivät ole iloisia asiasta, ja lopulta päättävät erottaa hänet ryhmästä. Andie ja Chase perustavat oman ryhmän. Chase kopioi koulun avaimen, jolla he pääsevät iltaisin koululle harjoittelemaan The Streetsiä varten. Missy, Andien ystävä, eroaa 410:sta ja liittyy Andien ja Chasen ryhmään. Missy kertoo, että ryhmän pitäisi ensin tehdä ”temppuiluvideo” ja laittaa se internetiin. Videossa ryhmä on kuvannut 410:n johtajaa Tuckia, ja vieneet hänen asuntonsa lattian alle kuolleen kalan.

410 ei pidä siitä, että kisassa olisi uusi ryhmä ja he varoittavat, että Andien uuden ryhmän tulisi pysyä poissa The Streetsistä. Kun Tuck löytää Chasen, hän hyökkää tämän kimppuun videon takia. Chase tulee seuraavana päivänä kouluun pahasti ruhjeilla ja loukkaantuneena. 410 on myös hajottanut tanssistudion. Johtaja Collins, Chasen isoveli, erottaa Andien koulusta. Hän kysyy Andieltä, onko kukaan muu koulun oppilas osallistunut harjoituksiin, eikä Andie kerro ryhmästänsä ja sanoo, että hän harjoitteli yksin.

Kun Andien huoltaja Sarah kuulee tästä, hän sanoo, että Andien täytyy nyt mennä tätinsä luokse Texasiin. Kun Andie on pakkaamassa, hän saa tekstiviestin, että The Streets on tänä iltana, samana iltana, kun MSA on keräämässä rahaa koulun uudistusta varten. Kaikki Andien ryhmäläisetkin saavat tekstiviestin. He menevät hakemaan Andien, ja Andie saa Sarahilta luvan lähteä the Streetsiin.

Kun johtaja Collins etsii hänen oppilaitaan, hän saa ääripisteen The Streetsistä. Moose vie hänet paikan päälle, ja hän näkee heidän tanssinsa. Andie pääsee takaisin kouluun. Andien ryhmä voittaa The Streetsin, ja Andie ja Chase jakavat suudelman.

## Näyttelijät
C3-yhteyttäminen

**C<sub>3</sub>-yhteyttäminen** on yleisin yhteyttämistapa, jolla kasvit sitovat ilmassa olevan hiilidioksidin hiiltä itseensä. C<sub>3</sub>-kasvien kasvuympäristössä on yleensä kohtalaisesti auringonvaloa, kohtalainen lämpötila, runsaasti pohjavettä ja hiilidioksidia ilmassa suhteellisen runsaasti, yli 200&nbsp;ppm. Ainakin ilman hiilidioksidipitoisuuden laskiessa alle 100 ppm kasvu pysähtyy, koska tämä raja on tasauspiste, jossa C3-yhteyttämisen tuotto on sama kuin kasvin hengityksen kulutus. Hiilidioksidipitoisuuden laskiessa alle 30-70 ppm C3-kasvit tuskin pystyvät ottamaan hiilidioksidia lainkaan. Hiilidioksidipitoisuuden lisääntyminen tehostaa yhteyttämistä välillä 100-2000 ppm. 95&nbsp;% kaikesta kasvibiomassasta on C3-kasveissa. C3-kasvi haihduttaa 97&nbsp;% maasta saamastaan vedestä, mikä on runsaasti. C3-kasvi hylkii raskasta hiiltä (13C) enemmän kuin C<sub>4</sub>-kasvi. C3-yhteyttäminen lienee kehittynyt satoja miljoonia vuosia sitten paleotsooisella tai mesotsooisella maailmankaudella. Kuitenkin Tertiäärikaudella joitakin kymmeniä miljoonia vuosia sitten C3-kasvit alkoivat vähetä trooppisilla ja subtrooppisilla alueilla C4-kasvien vallatessa alueita näillä leveysasteilla.

## Lähteet
Hélène Prévost

**Hélène Prévost**, myös: **Yvonne Prévost**, oli ranskalainen tennispelaaja ja olympiamitalisti. Pariisin olympialaisissa 1900 hän voitti hopeaa kaksinpelistä sekä sekanelinpelistä parinaan Harold Mahony.

Myös Prévost'n puoliso André Prévost oli tenniksen olympiamitalisti.

## Lähteet

## Aiheesta muualla
* Databaseolympics.com
Beirutin autopommi-isku 1983

**Beirutin autopommi-isku 1983** oli tuhoisa autopommi-isku, joka tehtiin Libanonin pääkaupungissa Beirutissa 23. lokakuuta 1983. Iskun kohteena oli kansainvälinen rauhanturvajoukko. Kaksi autopommia räjähti yhdysvaltalaisia ja ranskalaisia sotilaita majoittaneiden kasarmien läheisyydessä tappaen satoja ihmisiä, enimmäkseen amerikkalaisia ja ranskalaisia sotilaita.

Ensimmäinen hyökkääjä ajoi kuorma-auton Yhdysvaltain merijalkaväen kasarmirakennuksen alle ja räjäytti kaasupulloista koostuvan pommin. Yli viittä TNT-tonnia vastannut räjähdys nosti nelikerroksisen rakennuksen ilmaan, jonka jälkeen se sortui täysin. Hyökkääjän lisäksi surmansa saivat 220 merijalkaväen sotilasta, 18 merimiestä, kolme Yhdysvaltain armeijan sotilasta sekä rakennuksen libanonilainen talonmies. Lisäksi 60 amerikkalaista loukkaantui.

Parin minuutin kuluttua Ranskan laskuvarjojääkärien kasarmin alla räjäytettiin toinen kuorma-autopommi, joka surmasi 58 ranskalaissotilasta sekä rakennuksen libanonilaisen talonmiehen vaimon ja neljä lasta.

Iskut johtivat rauhanturvajoukon vetäytymiseen Libanonista, jossa se oli ollut Israelin hyökkäyksen päättymisestä lähtien. Islamilainen Jihad otti vastuun iskusta, mutta järjestön uskotaan toimineen Hizbollahin peitejärjestönä.

Vuonna 2003 kaatuneiden sotilaiden omaisten nostamassa oikeusjutussa Iran todettiin syylliseksi pommi-iskuun. Tuomari Royce C. Lamberth toteaa Hizbollahin olleen täysin riippuvainen Iranista.

## Lähteet
Aivomato

**Aivomato** eli **pikkuaivomato**, () on pikkuaivojen kapea matomainen osa, joka yhdistää pikkuaivopuoliskot toisiinsa. 

## Lähteet
CAM-yhteyttäminen

**CAM-yhteyttäminen** () on monien kuivien seutujen kasvien käyttämä yhteyttämistapa, jolla kasvit sitovat ilmakehän hiilidioksidin hiiltä itseensä. CAM-yhteyttäminen on havaittu alun perin maksaruohokasvien (Crassulaceae) heimon lajeilla, minkä myötä yhteyttämistapa on myös nimetty tämän heimon mukaan, vaikka CAM-yhteyttämistä esiintyy muissakin kasviheimoissa. CAM-yhteyttämistä käyttäviä kasveja ovat esimerkiksi ananas, agaavet, kiiltojukka ja kaktukset.

CAM-yhteyttämisessä tapahtuu ajallista vaihtelua päivän ja yön välillä. Näin CAM-kasvi voi pitää kuumana päivänä ilmarakojaan kiinni, mikä pienentää huomattavasti veden haihtumista.

## Lähteet
Antero Nieminen

**Antero Paavo Nieminen** (s. 17. elokuuta 1967 Helsinki) on suomalainen näyttelijä. Hän on näytellyt muun muassa sarjoissa *[[Presidentit]]*, *[[Hylätyt talot, autiot pihat]]*, *[[Hyvät neuvot kalliit]]* sekä saippuasarjassa *[[Salatut elämät]]*, jossa hän näytteli hämärämies Raivo Vihkamaa vuonna 2003. Lisäksi hänellä on runsaasti teatterirooleja. Vuodesta 2004 Nieminen on ollut kiinnitettynä teatteri Hevosenkengässä.

Nieminen on valmistunut teatteritaiteen maisteriksi Teatterikorkeakoulusta 1996.

## Lähteet
*
### Viitteet
Fast Eddie

**"Fast" Eddie Smith** on yhdysvaltalainen housemusiikin tuottaja. Hän oli merkittävä vaikuttaja Chicagon klubimusiikkikulttuurissa 1980-luvun jälkipuolella, työskennellen dj:nä ja tehden muun muassa useita suosittuja acid house - ja hip house -äänitteitä.

## Aiheesta muualla

* Fast Eddie Discogs-sivustolla
Jüri Lossmann

**Jüri Lossmann** (4. helmikuuta 1891 Viljandi, Viro – 1. toukokuuta 1984 Tukholma) oli virolainen yleisurheilija ja olympiamitalisti, joka kilpaili kestävyysjuoksussa. 

## Urheilu-ura
Lossman aloitti urheilu-uransa jalkapalloilijana seurananaan Tallinnan Merkur. Hän haavoittui Venäjän armeijassa ensimmäisen maailmansodassa. Hän kuitenkin kuntoutui niin, että voitti vuonna 1916 Tallinnassa juostun maratonin ja samana vuonna Venäjän 5 000 metrin mestaruuden. 

Hän saavutti hopeaa Antwerpenin olympiamaratonilta vuonna 1920 edustaen juuri itsenäistynyttä Viroa. Hän juoksi ajan 2.32.48,6 ja hävisi voittaja Hannes Kolehmaiselle 12,8 sekunnilla. Lossmann osallistui myös 10 000 metrille, jossa keskeytti alkuerissä. Lossmann osallistui seuraaviin Pariisin olympialaisiin, jossa hän oli Viron joukkueessa lipunkantajana. Pariisissa 1924 hän juoksi maratonin sijoittuen kymmenenneksi.

Vuonna 1923 Lossmann voitti Göteborgin maratonin. Vuonna 1929 hän juoksi tunnin juoksussa Viron ennätyksen.

## Urheilu-uran jälkeinen aika
Urheilu-uran aikana hän työskenteli Makeistehdas Kawen palveluksessa vuosina 1922-1936. Lisäksi hän toimi 1930-luvulla Viron pitkän matkan juoksijoiden valmentajana. Toisen maailmansodan aikana Saksan miehittämässä Virossa vuosina 1942-44 hän toimi silloisen Viron urheiluhallinnon palveluksessa. Syksyllä 1944 Neuvostoliiton joukkojen tunkeutuessa Viroon Lossmann pakeni monien muiden virolaisten tavoin Ruotsiin.

Lossmann oli aiemmin ollut kultaseppäharjoittelijana. Ninpä hän Ruotsiin siirryttyään toimi kulta- ja hopeaseppänä. Vuonna 1964 hän teki Ruotsin silloiselle kuninkaalle Kustaa VI Aadolfille Ruotsin virolaisen siirtolaisyhteisön kiitoksena hopeapokaalin.

Vuonna 1991 Viron uuden itsenäistymisen aikaan käynnistettiin Jüri Lossmannin nimeä kantava puolimaratonjuoksu Lossmannin syntymäseudulla Viljandissa.

## Lähteet
* sports-reference

### Viitteet
Tórshavn (kunta)

**Tórshavn** on kunta Färsaarilla. Se sijaitsee Färsaarten suurimmalla saarella Streymoylla ja sen keskus on saarten pääkaupunki Tórshavn. Kunnan alueeseen kuuluvat myös lähisaaret Koltur, Hestur ja Nólsoy. Tórshavn kasvoi huomattavasti vuonna 2005, jolloin siihen liitettiin Hesturin, Nólsoyn ja Kirkjubøurin kunnat.

Tórshavn on väkiluvultaan Färsaarten suurin kunta. Joulukuussa 2024 kunnassa oli 23&nbsp;245 asukasta. Kunnan pinta-ala on 173 neliökilometriä.

## Kylät
Argir, Hestur, Hoyvík, Hvítanes, Kaldbak, Kaldbaksbotnur, Kirkjubøur, Koltur, Kollafjørður, Mjørkadalur, Nólsoy, Norðradalur, Sund, Syðradalur, Tórshavn ja Velbastaður.

## Lähteet

## Aiheesta muualla

*Kunnan verkkosivut
Sumba (Färsaaret)

**Sumba** on kylä Färsaarilla Suðuroyn saarella. Tämä 253 asukkaan (1.1.2013) kylä muodostaa Sumban kunnan keskustan.

Korkea vuori erottaa Sumban muusta saaresta. Se on myös ainoa Suðuroyn saaren länsirannalla oleva kylä Fámjinin kanssa. Vasta vuonna 1997 vuoreen tehtiin tunneli, mikä helpottaa kulkua naapurikyliin ja -kuntiin.

Sumban jalkapallojoukkue on nimeltään SÍ Sumba.

## Lähteet

## Aiheesta muualla
Wolfgang von Kempelen

**Johann Wofgang Ritter Kempelen de Pázmánd**, tunnettu myös unkarinkielisellä nimellään *Farkas Kempelen* (23. tammikuuta 1734 Bratislava – 26. maaliskuuta 1804 Wien) oli unkarilainen keksijä.

Kempelen kehitteli mekaanista käsikäyttöistä puhekonetta, joka oli merkittävä ja aito kehitysaskel fonetiikan alalla. Mekaaninen puhekone tuotti ensimmäisenä koneena maailmassa kokonaisia sanoja ja lauseita. Saavutuksiaan hän esitteli vuonna 1791 ilmestyneessä kirjassaan *Mechanismus der menschlichen Sprache nebst Beschreibung einer sprechenden Maschine*. Mekaaninen puhekone on esillä Deutsches Museumissa Münchenissä.

Kempelenin tunnetuin keksintö on kuitenkin mekaaninen shakkiautomaatti Turkkilainen, joka hämmästytti sekä mekaniikallaan että pelitaidoillaan niin Euroopassa kuin Amerikassakin. Turkkilainen oli kuitenkin huijausta. Sen sisällä oli pienikokoinen ihminen, joka hoiti pelaamisen, ja koneisto oli tarkoitettu pelkästään yleisön hämäämiseen. Huijaus esitettiin yleisölle ensimmäistä kertaa vuonna 1769 Schönbrunnin linnassa Itävallan keisarinna Maria Teresian hovissa. Kun Turkkilainen oli 1800-luvulla Yhdysvalloissa, Edgar Allan Poe kirjoitti vuonna 1850 koneen nähtyään kertomuksen *Von Kempelen and his Discovery*.

Budapestissa pidettiin vuonna 2004 fonetiikan  kongressi, joka oli omistettu von Kempelenin muistolle.

## Lähteet

## Aiheesta muualla

*
Feel Euphoria

__NOTOC__
**Feel Euphoria** on Spock’s Beardin albumi, joka julkaistiin 8. heinäkuuta 2003. Se on yhtyeen ensimmäinen albumi, jolla ei soita Neal Morse.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Ryo Okumoto – hammondi ja mellotron
* Dave Meros – basso, laulu
* Alan Morse – sähkökitara, laulu
* Nick D’Virgilio – rummut, lyömäsoittimet ja laulu

## Arvostelut
* AllMusic: 

## Lähteet
Concrete (Fear Factoryn albumi)

**Concrete** on yhdysvaltalaisen death metal/industrial metal -yhtye Fear Factoryn varhainen demoalbumi, joka levytettiin vuonna 1991 ja julkaistiin vasta vuonna 2002 CD-levynä. 

Albumi levytettiin Blackie Lawlessin studiolla vuonna 1991. *Concreten* piti olla Fear Factoryn ensimmäinen julkaisu, mutta yhtyeen jäsenet eivät olleet tyytyväisiä levytyssopimukseensa, minkä takia yhtye hylkäsi tuottajansa, Ross Robinsonin. Kun asia vietiin oikeuteen, Robinson sai oikeudet albumiin ja yhtye oikeudet albumilla oleviin kappaleisiin. Niinpä Fear Factory päätyi levyttämään uudestaan kahdeksan kappaletta tältä albumilta viralliselle debyyttialbumilleen, Soul of a New Machinelle vuodelta 1992. Sekä Fear Factory että Robinson käyttivät albumia itsensä promotointiin; yhtye sai albumin avulla levytyssopimuksen Roadrunnerin kanssa ja Robinson päätyi tuottamaan Kornia, ja näin hänestä tuli yksi halutuimmista nu metal -tuottajista 1990-luvulla. Laulaja Burton C. Bellin mielestä albumi on demo, ja yhtye käytti sitä myöhemmin parantaakseen kappaleitaan.

## Kappaleet
Kaikki kappaleet kirjoittanut Burton C. Bell, Dino Cazares ja Raymond Herrera, ellei toisin mainittu.

#
#
#
#
#
#
#
#
#
#
#
#
#
#
#
#

## Kokoonpano
* Burton C. Bell – laulu
* Dino Cazares – kitara, basso
* Raymond Herrera – rummut
* Andy Romero – basso

;Muut
* Mikey Davis – miksaus, suunnittelu
* Ross Robinson – miksaus, tuottaja, suunnittelu
* Howard Rosenberg – kannen valokuva
* Eddy Schreyer – masterointi

## Lähteet

## Aiheesta muualla
* 
*
Lodin maakunta

**Lodin maakunta** () on maakunta Lombardian hallintoalueella Pohjois-Italiassa.

Lodin maakunnan pinta-ala on 783&nbsp;km2 ja väkeä maakunnassa on runsaat 200&nbsp;000. Maakunnassa on 61 kuntaa, ja sen pääkaupunki on Lodi.

Lodin maakunnan maasto on tasaista ja sitä rajaavat osittain joet Adda, Po ja Lambro. Milanon puolustamiseksi on Addan varteen rakennettu useita linnoituksia.

## Lähteet

## Aiheesta muualla

* Maakunnan verkkosivusto
Octane

__NOTOC__
**Octane** on Spock's Beard -yhtyeen albumi, joka julkaistiin 1. helmikuuta 2005.

## Kappaleet
# The Ballet of the Impact (I. Prelude to the Past, II. The Ultimate Quiet, III. A Blizzard of My Memories)
# I Wouldn't Let It Go
# Surfing Down the Avalanche 
# She Is Everything (I. Strange What You Remember, II. Words of Forever) 
# Climbing Up That Hill 
# Letting Go 
# Of the Beauty of It All (I. If I Could Paint A Picture, II. Into The Great Unknowable)
# NWC
# There Was a Time
# The Planet's Hum
# Watching the Tide
# As Long as We Ride

### Erikoispainoksen bonuslevyn kappaleet
# When She's Gone
# Follow Me to Sleep
# Game Face
# Broken Promise Land
# Listening to the Sky extras from "A Flash Before My Eyes":
# Someday I'll Be Found
# I Was Never Lost
# Paint Me a Picture
# The Formulation Of Octane (video)

## Kokoonpano
* Nick D'Virgilio - laulu, rummut, lyömäsoittimet, kitara, basso, ohjelmointi, koskettimet
* Alan Morse - kitara, theremin, saha, sello, laulu
* Ryo Okumoto - koskettimet, laulu
* Dave Meros - basso, bassopedaalit, ranskalainen torvi, laulu

## Arvostelut
* AllMusic: 

## Lähteet
Fast Eddie (täsmennyssivu)

**Fast Eddie** voi tarkoittaa muun muassa seuraavia:

* Eddie Clarke, brittiläinen kitaristi
* Edward Johnson nuorempi, yhdysvaltalainen koripallopelaaja
* Eddie Rickenbacker, yhdysvaltalainen hävittäjälentäjä ja kilpa-autoilija
* Eddie Smith, yhdysvaltalainen housemusiikin tuottaja
* "Fast" Eddie Felson, Paul Newmanin roolihahmo elokuvissa *[[Suurkaupungin hait]]* ja *[[Suuret setelit]]*.
Klaksvík (kunta)

**Klaksvík** on kunta Färsaarten pohjoisosassa Borðoyn ja Kalsoyn saarilla. Kunnan asukasluku on 4&nbsp;794 (2002), mikä tekee siitä Färsaarten toiseksi suurimman kunnan. Kunnan keskus on Klaksvíkin kaupunki, jossa valtaosa kunnan asukkaista elää.

Klaksvík sijaitsi ennen kokonaan vain Borðoyn saarella, mutta laajeni myös Kalsoylle vuoden 2005 kuntaliitoksessa, jolloin Klaksvíkiin liitettiin saaren pohjoisosassa ollut Mikladalurin kunta.

## Kylät
*Kursivoidut* kuuluivat Mikladalurin kuntaan.

Ánir, Árnafjørður, Klaksvík, *[[Mikladalur]]*, Norðoyrim, *[[Trøllanes]]*
Eshetu Tura

**Eshetu Tura** (s. 19. tammikuuta 1950) on etiopialainen entinen yleisurheilija ja olympiamitalisti, joka kilpaili kestävyysjuoksussa. Hän saavutti pronssia 3&nbsp;000 metrin estejuoksussa Moskovan olympialaisissa 1980.

## Lähteet

* 
* 

### Viitteet
Hermetic Order of the Golden Dawn

**Hermetic Order of the Golden Dawn** (tai yleisemmin pelkkä **Golden Dawn** tai **H.O.G.D.**,  eli *Kultainen aamunkoitto*) oli 1800-luvun lopussa ja 1900-luvun alussa vaikuttanut okkulttinen järjestö, jolla oli suuri vaikutus 1900-luvun länsimaiseen okkultismiin. Lukuisat wiccassa, thelemassa ja muissa henkisissä oppisuunnissa käytetyt rituaalit ovat peräisin Golden Dawnin perinteestä.

Järjestön kolme perustajaa, William Robert Woodman, William Wynn Westcott ja Samuel Liddell MacGregor Mathers olivat vapaamuurareita ja Societas Rosicruciana in Anglian jäseniä. Westcott oli myös Teosofisen seuran jäsen. Golden Dawnin jäseniä ovat olleet muun muassa Aleister Crowley, Edith Nesbit, Arthur Edward Waite, William Butler Yeats ja Bram Stoker.

## Lähteet

## Aiheesta muualla
Suojatiellä

**Suojatiellä** on Maija Vilkkumaan kappale, joka julkaistiin digitaalisesti 16. kesäkuuta 2008 ensimmäisenä singlenä hänen viidenneltä studioalbumiltaan *[[Superpallo (albumi)|Superpallo]]*. CD:nä kappale julkaistiin 18. kesäkuuta. Single ylsi Suomen virallisen singlelistan sijalle 10 ja latauslistan sijalle 20. Kappaleen tuotti Riku Mattila.

Kappaleen musiikkivideo kuvattiin kesäkuussa 2008 Helsingin Töölössä, ja sen ohjasi Misko Iho. Kappaleen ensiesitys oli 7. heinäkuuta 2008 MTV:llä ja The Voicella.

## Lähteet
Wladimir Aïtoff

**Wladimir Aïtoff** (5. elokuuta 1879 – 6. syyskuuta 1963) oli ranskalainen rugby union -pelaaja ja olympiavoittaja. Hän oli mukana Ranskan kultaa voittaneessa joukkueessa Pariisin olympialaisissa 1900.

Aïtoff vietti yhdeksän kuukautta Buchenwaldin keskitysleirissä toisen maailmansodan aikana. Hänen tyttärensä Irene Aïtoff oli konserttipianisti.

## Lähteet
* sports-reference
Pikkuaivoteltta

**Pikkuaivoteltta**, *tentorium cerebelli*, on pikkuaivojen ja takaraivolohkojen väliin sisemmästä kovakalvosta muodostuva osa, joka erottaa pikkuaivot takaraivonlohkojen alaosasta.
Sergei Ignaševitš

**Sergei Nikolajevitš Ignaševitš** (, s. 14. heinäkuuta 1979 Moskova, Venäjän SFNT, Neuvostoliitto) on venäläinen jalkapalloilija ja jalkapallovalmentaja. Hän edusti pelaajana toistakymmentä vuotta kotimaansa pääsarjajoukkue TsSKA Moskovaa. Pelipaikaltaan 187 senttimetriä pitkä Ignaševitš oli keskuspuolustaja. Hän pelasi Venäjän maajoukkueessa ennätykselliset 127 maaottelua.

TsSKA Moskovan varakapteenina toiminut Ignaševitš on edustanut urallaan myös Lokomotiv Moskovaa, PFK Krylja Sovetov Samaraa ja Spartak Orehovoa. Hän voitti Venäjän mestaruuden vuosina 2002, 2005, 2006, 2013, 2014 ja 2016 sekä Venäjän cupin vuosina 2001, 2005, 2006, 2008, 2009, 2011 ja 2013.

Maajoukkueessa Ignaševitš pelasi vuosina 2002–2018. Hänet pelasi vuosien 2008, 2012 ja 2016 EM-kilpailuissa sekä vuosien 2014 ja 2018 MM-kilpailuissa. Hän pelasi näissä turnauksissa täyden ajan kaikissa Venäjän otteluissa lukuun ottamatta vuoden 2008 EM-kilpailujen ensimmäistä ottelua, jolloin hän istui vaihtopenkillä.

Joulukuussa 2009 Ignaševitš sai yhdessä Aleksei Berezutskin kanssa yhden ottelun kilpailukiellon piristeen käytöstä. Piriste oli peräisin heidän käyttämästä yskänlääkkeestä.

Ignaševitš aloitti kesällä 2019 Moskovan Torpedon päävalmentajana.

## Lähteet

## Aiheesta muualla
Spock’s Beard (albumi)

__NOTOC__
**Spock’s Beard** on Spock’s Beard -yhtyeen albumi, joka julkaistiin 21. marraskuuta 2006.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Nick D’Virgilio – laulu, rummut, timpani, lyömäsoittimet, kitarat
* Alan Morse – kitarat, taustalaulut, laulu (kappale "Sometimes They Stay, Sometimes They Go")
* Ryo Okumoto – kosketinsoitin, taustalaulu
* Dave Meros – bassokitara, bassosyntetisaattori, sitar, taustalaulu

## Arvostelut
* Metal Storm: 8.6/10
* Rock Hard: 

## Lähteet
Laulu (teos)

**Laulu** tarkoittaa laulamalla esitettävää sävellystä. Lauluun kuuluvat yleensä sävelmä ja tietty sanoitus, mutta laulu voidaan esittää myös ilman säestystä pelkällä ihmisäänellä. Laululla voidaan viitata myös yleisemmin laulunomaiseen tai mahdollisesti laulettavaksi tarkoitettuun lyyriseen runoon. 

Henkilöä, joka tekee lauluja kutsutaan lauluntekijäksi ja henkilö joka lauluja esittää, on laulaja. Laulaja-lauluntekijällä tarkoitetaan näiden yhdistelmää. Lauluntekijän pääasiallinen tulonlähde ovat kappaleiden esittämisestä syntyvät tekijänoikeustulot kun taas laulajan pääasiallista tuloa ovat konserttipalkkiot.

Laulu voi olla rakenteeltaan joko *säkeistölaulu*, jossa runon eri säkeistöt lauletaan samalla sävelmällä, *muunneltu säkeistölaulu*, jossa tapahtuu pieniä melodisia tai rytmisiä muutoksia, tai *[[läpisävelletty]] laulu*. Siinä laulurunoa käsitellään taiteellisena kokonaisuutena. Lauluja sävelletään eri määrälle esittäjiä: joko vain yhdelle äänelle, laulettaviksi duettona tai triona, tai kuoron esitettäviksi.

Lauluja voidaan ryhmitellä eri tavoin. Kansanlaulut ovat kansan keskuudessa syntyneitä sävelmiä, joiden tekijää ei enää tunneta, ja ne erotetaan länsimaissa taidelauluista. Kansanlaulut lauletaan yleensä ilman säestystä tai vain yhden soittimen säestäminä, ja ne opitaan usein ulkoa kuulon perusteella. Taidelaulut on taas usein tarkoitettu ammattilaulajan esittämiksi, niitä säestää piano tai orkesteri ja niiden nuotit on kirjoitettu ylös. Populaarimusiikin laulut ovat vaikeutensa ja rakenteensa puolesta näiden kahden luokan välissä. Laulut voidaan jakaa myös esimerkiksi hengellisiin ja maallisiin lauluihin tai tyyleittäin (balladi eli eeppinen tai kertova laulu, lyyrinen tunnelmalaulu ja niin edelleen). Saksankielinen sana *[[lied]]* viittaa taiteellisesti korkeatasoiseen, säestettyyn yksinlauluun.

Musiikki voimistaa sanojen antamaa viestiä ja sallii niiden esittämisen intohimolla ja voimalla, jota on vaikea saavuttaa pelkällä puheella. Siksi ihmisääntä ja musiikkia on yhdistetty toisiinsa ympäri maailmaa jo muinaisista ajoista lähtien. Laulutavat eroavat kulttuureittain ja myös kulttuurien sisällä: joissakin kulttuureissa arvostetaan ”rentoa ja luonnollista äänen väriä, jossa laulun sanat äännetään väljästi, kun taas muissa kulttureissa pidetään parempana pitkälle harjoiteltua, jännittynyttä ääntä ja tarkasti lausuttuja sanoja.”

## Katso myös
* Rap
* Beatbox
* Ääniruno

## Lähteet

## Aiheesta muualla
Aleksandr Anjukov

**Aleksandr Gennadjevitš Anjukov** (, s. 28. syyskuuta 1982 Samara) on venäläinen jalkapalloilija, joka edustaa Pietarin Zenitia. Pelipaikaltaan Anjukov on puolustaja. Hänen pelinumeronsa on 22, pituutensa 178 senttiä ja painonsa 67 kiloa.

Vuonna 2000 Anjukov pelasi PFK Krylja Sovetov Samaran reservijoukkueessa Venäjän 2. divisioonassa. Venäjän jalkapalloliigassa hän debytoi 14. lokakuuta 2000 ottelussa Zenitia vastaan. Anjukov edusti Samaraa viisi kautta, kunnes siirtyi Zenitiin. Zenitissa Anjukov oli voittamassa kaudella 2007-08 liigamestaruutta ja UEFA Cupin voittoa.

Venäjän maajoukkueeseen Anjukov on kuulunut vuodesta 2004 lähtien. Hän on edustanut Venäjää vuoden 2004, 2008 ja 2012 EM-kisoissa.

## Lähteet
* http://www.uefa.com/uefachampionsleague/season=2014/clubs/player=57318/profile/index.html
Kenian tee

**Kenian tee** on yleisnimitys Keniassa tuotettulle teelle. Käytännössä kenialainen tee tarkoittaa useimmiten mustaa teetä.

Teen tuotanto Keniassa alkoi vuonna 1903, mutta merkittäväksi se nousi vasta 1950-luvulla.

Jopa 90 prosenttia kenialaisesta teestä valmistetaan teollisella CTC-menetelmällä käytettäväksi pussiteenä. Kenian teen merkittävää asemaa mustan teen tuotannossa kuvaa se, että nykyään karkeasti 50 % Ison-Britannian teen tuonnista tulee Keniasta.

Laadukasta kenialaista teetä tuottavina teetiloja on mainittu muun muassa: Marinya, Mugania, Mynunga, Gathuthi, Githambo, Imenti, Kangaita, Keigoi ja Rukuriri.

## Katso myös
*KTDA

## Lähteet

* Pettigrew, Jane: *Tea*. Chartwell Books, 1999.
Runavík (kunta)

**Runavík** on kunta Färsaarten Eysturoyn saarella. Kunta on asukasluvultaan saarten kolmanneksi isoin, 2&nbsp;557 vuonna 2006. Kunnan keskus on Runavíkin kylä.

Vuonna 2005 Runavík liitettiin Elduvíkin, Skálan ja Oyndarfjørðurin kunnat.

## Kylät
Elduvík, Funningsfjørður, Glyvrar, Lambareiði, Lambi, Oyndarfjørður, Rituvík, Runavík, Saltangará, Skálafjørður, Skáli, Skipanes, Søldarfjørður, Æðuvík.
Alexa Rae

**Alexa Rae** (oik. **Mary Sharpton**, s. 10. joulukuuta 1980 Atlanta, Georgia, Yhdysvallat) on entinen yhdysvaltalainen pornonäyttelijä.

## Elämäkerta
Mary Sharpton syntyi Atlantassa, Georgian osavaltiossa joulukuussa 1980. Hän kävi katolilaista St. Pius X high schoolia Atlantassa, mutta lähti pois toisen vuoden aikana. Samaan aikaan Sharpton harrasti ratsastusta 14 vuotta ja kilpaili muutaman kerran kansallisella tasolla.

### Ura
Aikuisviihdealalle hän päätyi vuonna 1998 täytettyään 18 vuotta. Aluksi Sharpton toimi eroottisena tanssijana Atlantassa The Gold Clubissa, jossa hän käytti oikean nimensä sijasta taiteilijanimeä Fantasy. Samana vuonna Sharpton päätyi pornoteollisuuteen ja otti nimekseen Alexa Rae, jonka hän loi Billy Joelin tyttären nimestä Alexa Ray Joel. Lyhyen uransa aikana Rae esiintyi yhteensä 102 pornoelokuvassa voittaen kerran AVN-palkinnon vuonna 2003 parhaasta parikohtauksesta yhdessä Lexington Steelen kanssa elokuvassa Lex the Impaler 2.  Hän lopetti uransa vuoden 2001 lopulla, mutta lopettamisesta huolimatta Raen seksikohtauksia julkaistiin vuoteen 2006 asti.

Hän esiintyi myös Lo-Ball punk-yhtyeen "Uncomplicated" musiikkivideolla vuonna 2001.

## Lähteet

## Aiheesta muualla
* 
* iafd.com
Joona Kortesmäki

**Joona Kortesmäki** (s. 3. tammikuuta 1981) on muusikko, koomikko ja televisio-ohjaaja ja -juontaja. Hän tekee musiikkia taiteilijanimellä **Posteljoona**.

## Musiikki
Hänen ensimmäinen albuminsa oli 2004 ilmestynyt omakustanne *[[Äärimmäinen totuusalbumi]]*. Toinen albumi *[[Miehen malli (Posteljoonan & Ystävien albumi)|Miehen malli]]* julkaistiin 2. heinäkuuta 2008 Suomen Musiikki -levymerkillä. Levyn single oli radiosoittoa saanut *[[Nakuna]]*. Kolmas *[[Irti (Posteljoonan & Ystävien albumi)|Irti]]*-niminen studioalbumi julkaistiin 5. toukokuuta 2010. Kortesmäki esiintyy joko yksin tai *Posteljoona & Ystävät* -kokoonpanossa, johon kuuluu Posteljoonan lisäksi 7 soittajaa.

## Muut työt
Kortesmäki oli Nelosen *B-studio*-ohjelman juontaja-toimittaja syksyllä 2008. Hän toimi Yle TV2:n nuorten kesäohjelma *[[Summeri (televisio-ohjelma)|Summerin]]* pseudonyyminä kameramiehenä, Niklaksena, kesinä 2007 ja 2008. Hän oli myös toinen, Jonte, kesällä 2008 YleX:llä arkiaamuisin juontaneista HeinäEsoista. 

Hän oli käsikirjoittajana ja ohjaajana Subin keväällä 2010 ja 2012 esittämässä televisiosarjassa *[[Teräspallit]]*. Hän juonsi yhdessä Sami Hedbergin kanssa vuoden 2011 Emma-gaalan. Kortesmäki juonsi TV1:n talk show'ta Lauantaiprojektia yhdessä Sami Hedbergn kanssa sekä TV2:lla Arman Alizadin kanssa. Hän oli juontaja-toimittajana myös 2012 Uuden Musiikin Kilpailussa.

Kortesmäki oli kilpailijana ''Giljotiinissä''. Ohjelman juontaja Janne Virtanen esitteli hänet *21-vuotiaana [[taiteilija|taiteilijana]] [[Nokia (kaupunki)|Nokialta]], jonka harrastuksena ovat [[kansantanssi|kansantanssit]] ja [[bridge|bridge-illat]]*.

Kortesmäki on myös laulanut Daltonit-lastenohjelman tunnusmusiikin.

## Televisio-ohjelmia
* ''Giljotiini'' (2002) (*kreditoimaton*)
* *[[Farmi (televisiosarja 2004–2007)|Farmi]]* (2006)
* *[[Extra Large]]* (2007)
* *[[Summeri (televisio-ohjelma)|Summeri]]* (2006-2008)
* *[[B-studio]]* (2008)
* *[[Teräspallit]]*  (2010)
* *[[Emma-gaala]]* (2011)
* *[[Lauantaiprojekti]] (2011)
* *Uuden Musiikin Kilpailu (2012)
* *[[Voittajajoukkue]]* (2012)
* ** (2013–2014)

## Diskografia
### Albumit
* *Äärimmäinen totuusalbumi* (omakustanne, 2004)
* *[[Miehen malli (Posteljoonan & Ystävien albumi)|Miehen malli]]* (2008)
* *[[Irti (Posteljoonan & Ystävien albumi)|Irti]]* (2010)
* *[[Uuteen multaan (Posteljoonan & Ystävien albumi)|Uuteen multaan]]* (2013)

### Vierailijana

## Lähteet

## Aiheesta muualla
* Viralliset Internet-sivut 
* 
* Joona Kortesmäki Elonetissä
*
Kantaluu

**Kantaluu** () on kantapään luisen sisuksen muodostava luu. Kantaluu kiinnittyy telaluuhun ja kuutioluuhun. Ihmisellä kantaluu on nilkkaluista suurin ja siihen kiinnittyy akillesjänne ja jalkapohjan peitinkalvo. Kantaluu on yksi kävelemisen mahdollistavista luista, ja se myös toimii apuna jalan tukemisessa.

## Lähteet
Piquet

**Piquet** (tai suomeksi **piketti**) on vanha ranskalainen korttipeli kahdelle. Piquet kuuluu tikkipeleihin, ja pelissä käytetään pakkaa, josta on poistettu kortit 2–6 (32:n kortin "lyhyttä pakkaa" eli nk. piquet-pakkaa). Bridgen suosion myötä piquet on kadonnut harrastaja-kortinpelaajien pelivalikoimasta.

## Aiheesta muualla
*Piquet
Lego Aquaraiders

**Lego Aquaraiders** on Lego-tuotesarja jossa esitellään merihirviöitä, sukeltajia ja vesieläimiä. Se kuuluu Lego Aquazone -tuoteperheeseen. Sarja oli tuotannossa vain vuoden 1997 ajan.
Sunda (Färsaaret)

**Sunda** on suurikokoinen kunta Färsaarilla. Se sijaitsee Streymoyn ja Eysturoyn saarten välisen salmen molemmilla rannoilla ja on pinta-alaltaan saarten toiseksi isoin kunta. Sundan keskusta on 97 asukkaan Oyrarbakki ja koko kunnan asukasluku on 1&nbsp;547.

Vuoden 2005 kuntauudistuksessa Sundaan liitettiin Saksunar, Haldarsvíkar, Hósvíkar, Hvalvíkar ja Gjáar, minkä vuoksi Sunda onkin pinta-alaltaan toiseksi suurin kunta. Kunnan asukasluku on hitaasti kasvava, sillä se sijaitsee tärkeän valtatien varrella. Kunnan keskus onkin muodostunut ainoan Streymoyn ja Eysturoyn välisen sillan kohdalle.

## Kylät
Gjógv, Haldarsvík, Hósvík, Hvalvík, Langasandur, Norðskáli, Oyrarbakki, Oyri, Saksun, Streymnes, Svínáir, Tjørnuvík.
Andrei Aleksandrovitš Popov

**Andrei Aleksandrovitš Popov** ( (4. lokakuuta (J: 22. syyskuuta) 1821 Pietari – (18. maaliskuuta (J: 6. maaliskuuta) 1898 Pietari) oli Keisarillisen Venäjän laivaston amiraali ja laivasuunnittelija. Useat hänen suunnittelemistaan laivoista ovat tunnettuja huonosta merikelpoisuudesta.

Vuosina 1858–1864 hän toimi Venäjän Tyynenmeren-laivueiden komentajana.
Pavian maakunta

**Pavian maakunta** () on maakunta Lombardian alueella Pohjois-Italiassa.

Pavian maakunnan pinta-ala on 2&nbsp;969&nbsp;km2 ja siellä on noin 550&nbsp;000 asukasta. Maakunnassa on 188 kuntaa, ja sen pääkaupunki on Pavia.

Pavian maakunnan halki virtaa Po ja sen sivujoki Ticino. Pavian lisäksi muita suuria kaupunkeja ovat Vigevano ja Voghera.

## Lähteet

## Aiheesta muualla

* Viralliset sivut
Shakkivariantti

**Shakkivariantti** eli **satushakki** on shakista kehitetty tai muunneltu peli. Erilaiset erikoisshakit voidaan luokitella seuraavin perustein:
*Erilainen lauta, variantit, joissa käytetään esimerkiksi pienempää, isompaa, erimuotoista tai n-ulotteista lautaa 
*Erilaiset nappulat, variantit, joissa käytetään eri tavoin liikkuvia ja/tai lyöviä nappuloita 
*Erilainen määrä pelaajia, pelaajia voi olla myös enemmän kuin kaksi, kolmishakki ja erilaisia nelinshakkeja tunnetaan.
*Erilaiset säännöt, varianteissa voi olla esimerkiksi eri päämäärä, erilainen siirtojärjestys tai erilaiset lyöntisäännöt.

Ehkä tunnetuin shakkivariaatio on entisen maailmanmestari Bobby Fischerin kehittämä Fischer Random, joka tunnetaan myös nimellä Chess960. Siinä upseereiden asema takarivillä arvotaan ennen ottelua. Tarkoitus on vähentää avausteorian merkitystä. Pelitapa on saavuttanut suosiota etenkin nettipelaamisessa. 

Renessanssin aikakaudella kokeiltiin niin sanottua aritmeettista shakkia 16x8-laudalla. Nappuloina oli erimuotoisia nappuloita, joihin oli merkitty eri lukuja, jotka ratkaisivat siirrot, lyönnit ja matintekotavan. Tämä monimutkaisuus vei suosiota. 

Internetin kautta useat variantit ovat saavuttaneet uutta suosiota, esimerkiksi syöttöshakki (engl. loser's chess jossa pyritään syöttämään kaikki nappulat) sekä Tandemshakki (kaksi kahden hengen tiimiä pelaavat kahdella laudalla). Variantiksi voidaan myös kutsua tilannetta, joissa vahvempi pelaaja antaa tasoitusta, esimerkiksi ratsun verran.

Yksi shakkivariantti on *Wargames Illustrated* -lehdessä vuonna 2002 julkaistu versio, jossa mukana oli kolmas pelaaja, YK, jolla oli kahdeksan tamminappulaa (”rauhanturvaajaa”), jotka eivät voineet lyödä muita nappuloita, eikä niitä itseään voinut lyödä. YK pyrki siirtämään kuninkaan tavoin liikkuvat rauhanturvaajat asemaan, jossa pelin jatkamisesta tuli mahdotonta eli siirtovuorossa oleva pelaaja oli kykenemätön siirtämään nappulaa asemaan, jossa se olisi voinut lyödä vastustajan nappulan tai uhata sitä. Mikäli YK onnistui tässä, se voitti pelin.

Shakkitehtävissä käytetään toisinaan satushakkia, enemmän kuin varsinaisessa pelissä.

## Lähteet

## Aiheesta muualla
Mustalampi (Jalasjärvi)

**Mustalampi** on järvi Koskuen Mustalammin kylässä, entisen Jalasjärven kunnan eteläosassa. Mustalammen laskujoki on nimeltään Mustajoki. Järveen laskee etelästä Mustaluoma, joka saa vetensä Mustajärvestä. Mustalampi sijaitsee 121,8 metrin korkeudella merenpinnasta.

Vuosina 1930–1931 hätäaputyönä suoritetun Mustaluoman perkauksen johdosta Mustalammen pinta laski yli metrillä.

Mustalammen rannalla sijaitsee Jalasjärven seurakunnan leirikeskus Kesäranta. Kesärannassa järjestetään muun muassa rippileirejä.

## Lähteet
Tabuk

**Tabuk** () on yksi Saudi-Arabian provinsseista maan luoteisosassa, Punaisenmeren rannalla. Sen pinta-ala on 146&nbsp;072 neliökilometriä ja asukasluku oli vuoden 2017 arvion mukaan 946&nbsp;300. Provinssin pääkaupunki on Tabuk.

## Lähteet

## Aiheesta muualla
Gangsta Rap Made Me Do It

"**Gangsta Rap Made Me Do It**" on ensimmäinen single Ice Cuben Raw Footage -albumilta. Single julkaistiin musiikkivideon kanssa hänen MySpace-sivullaan 3. tammikuuta 2008. Westside Connectionin jäsenet vierailevat kappaleen videolla. Kappaleessa puhutaan siitä, että gangsta rapia syytetään usein rikoksista.

## Aiheesta muualla
*''Gangsta Rap Made Me Do It'' sivulla xxlmag.com 
*http://www.ballerstatus.com/article/video/2008/01/3817/
Hveragerði

**Hveragerði** (virallisesti **Hveragerðisbær**) on kunta Islannin eteläosassa, 45 kilometriä Reykjavíkistä itään, maan päätien Hringvegurin varrella. Kunnan asukasluku on 2&nbsp;566 (1. tammikuuta 2018). Sen läpi virtaa Varmá-joki.

## Kuvia

Kuva:Hveragerðiskirkja.jpg|Hveragerðinkirkja
Kuva:Hveragerdi5.jpg|Talo Hveragerðissä


## Lähteet

## Aiheesta muualla

* Kaupungin sivut
Dhofar

**Dhofar** (, *Ẓufār*) on yksi Omanin yhdestätoista hallinnollisesta alueesta, maakunnasta. Dhofat sijaitsee maan eteläosassa Arabianmeren rannikolla. Alueen pääkaupunki on Salala.  Maakunta rajautuu etelässä Arabianmereen, lännessä Jemeniin, pohjoisessa Saudi-Arabiaan ja idässä al-Wustan maakuntaan.

Toukokuussa 2015 väkiluvuksi kirjattiin 386&nbsp;870 henkeä, joista omanilaisia oli 196&nbsp;042 ja ulkomaalaisia 190&nbsp;828. 2010-luvun alkupuolella maakunnan väkiluku oli kasvanut yli 100&nbsp;000:lla, sillä vuoden 2010 väestönlaskennassa asukkaita oli 249&nbsp;729. Kasvu kohdistui väestöennusteiden mukaan erityisesti Salalaan. Maakunnan pinta-ala on 99&nbsp;062 km.

Dhofar ulottuu rannikolla al-Šarbatat -niemestä Omanin ja Jemenin väliselle rajalle asti. Kuveronoraatin eteläosissa on Arabianmeren äärellä on noin 64 kilometriä pitkä ja 1,5–9,5 kilometriä leveä Salalan rannikkolaakso. Sinne ulottuu kesämonsuuni. Vehreää seutua lauhkeine ilmastoineen ja linnustoineen pidetään yhtenä Arabian niemimaan kauneimmista. Salalan laaksoa reunustavat jopa 3&nbsp;000–4&nbsp;000 metrin korkeudelle kohoavat al-Qaran vuoret.  

Sisämaassa on laaja kivisen maan ja hiekkadyynien peittämä aavikkoalue, joka eristää asuttua rannikkoseutua ja sitä ympäröivää vuoristoa muusta Omanista. Sen jatkeena on paljolti Saudi-Arabian puolella Rub’ al-Khali -aavikko (*tyhjä neljännes*), joka on maailman laajimpia yhtenäisiä hiekka-aavikoita, erittäin kuivaa ja käytännössä asumatonta seutua.  

## Piirikuntatason (wilaya) aluejako


Salalah Oman.jpg|Salalaa ympäröivien rinteiden rehevyyttä (helmikuu).
Vue de Salalah.JPG|Salala.
Salalah Festival 1.jpg|Salalahin festivaalit, elokuu.
Dhofar University - Haupteingang.jpg|Dhofarin yliopiston portti.
Wadi Darbat 1.jpg|Wadi Darbat.
Tomb Bin Ali Mirbat Dhofar Oman.jpg|Bin Alin mausoleumi Mirbatissa.
Mirbat14.jpg|Mirbatin linnoitus.
Boswellia sacra in Wadi Dowkah (Dhofar).JPG|Pääosa maakunnasta on erittäin kuivaa aavikkoa.


## Lähteet

## Aiheesta muualla
Sørvágur (kunta)

**Sørvágur** on kunta Färsaarten länsiosassa. Kunta kattaa Vágarin saaren länsiosan ja Mykinesin saaren. Vuonna 2025 kunnan väkiluku oli 1 258 ihmistä, joista valtaosa asui kunnan keskustaajamassa Sørvágurissa.

Vuonna 2005 kunnat Bøur ja Mykines liitettiin Sørváguriin. Sitä ennen kunnassa oli ollut vain Sørvágurin keskuskylä.

Fäärsaarten ainoa lentokenttä, Vágarin kansainvälinen lentokenttä, sijaitsee Sørvágurissa.

## Historia
Kunnan keskustaajama on yksi vanhimpia saarten asutuskohtia. Sieltä on löydetty 900-luvulle ajoittuvaa viikinkiasutusta. Färsaarelaiseen tyyliin rakennettu Sørvágurin kirkko on vuodelta 1886.  

Toisen maailmansodan aikaan Sørvágurissa toimi brittien tukikohta. Britit rakensivat alueelle uutta infrastruktuuria, kuten teitä, lentokentän ja sataman. 

## Nähtävyydet
Luonnonnähtävyyksiin kuuluu lintubongauskohteena tunnettu Mykinesin saari, minne on lautta ja helikopteriyhteys. Färsaarten suosituimpiin nähtävyyksiin lukeutuu 30 metriä korkea Múlafossur-vesiputous Gásadalurin kylässä. Kunnanraja kulkee Färsaarten suurimman järven, Sørvágsvatnin läpi.

Sørvágurissa on sotamuseo ja kylän historiaa käsittelevä kylämuseo.  

## Palvelut
Sørvágurin keskustassa on ruokakauppa ja huoltoasema. Vágarin lentokentällä on kahvila ja informaatiotiski. Turvatarkastuksen jälkeen on myös duty-free-myymälä. Kunta pyörittää päiväkotia, alakoulua sekä nuorisotaloa. Sørvágurista on bussiyhteys pääkaupunkiin Tórshavniin.

## Kylät
Sørvágur, Bøur, Gásadalur ja Mykines

## Lähteet
Pesaro e Urbinon maakunta

**Pesaro e Urbinon maakunta** eli **Pesaron ja Urbinon maakunta** () on maakunta Marchen hallintoalueella Italiassa.

Pesaro e Urbinon maakunnan pinta-ala on 2&nbsp;568&nbsp;km2 ja asukasluku noin 360&nbsp;000. Maakunnassa on 59 kuntaa, ja sen pääkaupunki on Pesaro.

Pesaro e Urbinon maakunta sijaitsee Italian keskiosissa, rajoittuen pohjoisessa San Marinoon ja idässä Adrianmereen. Pääkaupungin lisäksi muita yli 10&nbsp;000 asukkaan kaupunkeja ovat Fano, Urbino ja Mondolfo.

## Lähteet

## Aiheesta muualla

* Virallinen sivusto
APT Satellite Holdings

**APT Satellite Holdings Limited** (APT) on vuodesta 1992 toiminut aasialainen satelliittitietoliikennettä välittävä yhtiö. Yhtiöstä tuli osakeyhtiö vuonna 1996.

Sen osakkaita ovat
* China Telecommunications Broadcast Satellite Corporation
* China Aerospace Science & Technology Corporation
* SingaSat Pte. Limited, joka on täysin Singapore Telecommunications Limited -yhtiön omistama
* CASIL Satellite Holdings Limited, joka on täysin China Aerospace International Holdings Limited -yhtiön omistama
* Kwang Hua Development and Investment Limited, joka on hongkongilainen yhtiö, jonka omistavat Ruentex Group ja China Development Corporation.

Se välittää tietoliikennettä ja televisio-ohjelmia satelliittiensa ja muiden yhtiöiden satelliittien kautta Aasiaan, Tyynenmeren alueelle, Eurooppaan ja Yhdysvaltoihin

Sen satelliittilaivasto koostuu vuonna 2008 seuraavista satelliiteista:
* APSTAR-IIR
* APSTAR-V
* APSTAR-VI

Sen maalaitteistoon kuuluu kolme 13 metrin, yksi 5,5 metrin, yksi 11 metrin, yksi 6,1 metrin ja yksi 9 metrin antennia, joiden toimintataajuus on C-kaistalla. Sillä on kaksi 9 metrin ja yksi 8,1 metrin antenni Ku-kaistalla.

## Satelliiteista

Apstar IIR
* valmistaja Space Systems/Loral (Yhdysvallat)
* satelliitin malli on FS-1300
* satelliitti laukaistiin avaruuteen 17. lokakuuta 1997 ja se toimii noin 15 vuotta tuosta hetkestä eteenpäin
* transponderit: 28 kappaletta C- ja 16  kappaletta Ku-taajuudella
* sähköteho 8300W
* Asema geosynkroonisella kiertoradalla: 76.5° E

Apstar V
* valmistaja Space Systems/Loral (Yhdysvallat)
* satelliitin malli on FS-1300
* satelliitti laukaistiin avaruuteen 29. kesäkuuta 2004 ja toiminee 15 vuotta siitä hetkestä eteenpäin
* transponderit: 38 kappaletta C- ja 16 kappalette Ku-taajuuskaistalla
* sähköteho 8300W
* Asema geosynkroonisella kiertoradalla: 138° E

Apstar VI
*  valmistaja Alcatel Space (Ranska)
* satelliitin malli on SB-4100C1
* satelliitti laukaistiin avaruuteen 12. huhtikuuta 2005 ja toiminee seuraavat 15 vuotta
* transponderit: 38 kappaletta C- ja 13 kappalette Ku-taajuuskaistalla
* Asema geosynkroonisella kiertoradalla: 134° E

## Lähteet
* SatMagazine, kesäkuu 2008, www.satmagazine.com
Asia Cellular Satellite

**Asia Cellular Satellite** (ACeS) on aasialainen mobiilin satelliittitietoliikenteen välitystä myyvä yritys. Se välittää puhetta ja dataa liikkuvista laitteista, esimerkiksi satelliittipuhelimet. 

Sen omistajiin kuuluvat Pasifik Satelit Nusantara (PSN) ja Jasmine International, joiden yhdistyminen loi ACeS-yrityksen. 

Sen palvelut myy kussakin maassa:
* PT. Telekomunikasi Indonesia (PSN)
* Philippine Long Distance Telephone Company (PLDT)
* Jasmine International
* Lockheed Martin Global Telecom

Se käyttää Garuda-1, Agila-2 (Mabuhay Satellite Corporationin satelliitti) ja Palapa-C satelliitteja.

## Lähteet
* SatMagazine, kesäkuu 2008, Published monthly by Satnews Publishers 800 Siesta Way, Sonoma, CA 95476 USA, Phone (707) 939-9306, E-mail: hartley@satnews.com, Website: www.satmagazine.com
Alec Aalto

**Alec Mikael Aalto** (24. syyskuuta 1942 Helsinki – 24. joulukuuta 2018 Helsinki) oli suomalainen diplomaatti. Ulkoministeriössä hän aloitti vuonna 1979 ja toimi Suomen suurlähettiläänä Itävallassa (1991–1995), Italiassa (2003–2006) ja Ruotsissa 2006–2010 eläkkeelle jäämiseensä asti.

## Varhainen elämä ja koulutus
Aalto opiskeli oikeustieteitä Helsingin yliopistossa ja valmistui oikeustieteen kandidaatiksi vuonna 1967. Hän opiskeli myös musiikkia Sibelius-Akatemiassa. Vuosina 1968–1970 hän opiskeli Oxfordin yliopistossa kansainvälistä oikeutta. Aalto toimi Helsingin yliopiston ylioppilaskunnan puheenjohtajana vuonna 1966.

## Ura
Vuodet 1970–1972 Aalto työskenteli Yleisradion toimittajana, minkä jälkeen hän oli vuodet 1973–1975 valtioneuvoston tiedotuspäällikkö. Hän toimi tehtävässä muun muassa Euroopan turvallisuus- ja yhteistyökonferenssi Etykin lehdistöpäällikkönä. Vuonna Aalto oli 1975 pääministerin sihteeri Keijo Liinamaan virkamieshallituksessa ja vuosina 1976–1978 Neste Oy:n tiedotusjohtaja.

### Ulkoministeriön virkamiehenä
Aalto pääsi sivurekrytointina ulkoasiainministeriöön vuonna 1979. Aalto rekrytoitiin ulkoministeriöön SDP:n mandaatilla. Vuoteen 1984 saakka hän toimi ministeriön lehdistö- ja kulttuurikeskuksen päällikkönä, vuonna 1985 kauppapoliittisen osaston neuvottelevana virkamiehenä ja vuosina 1986–1991 kauppapoliittisen osaston apulaisosastopäällikkönä.

Vuonna 1991 Aalto aloitti suurlähettiläänä Itävallassa toimien samalla Suomen edustajana Wienissä toimivissa YK:n järjestöissä ja oli akkreditoituna myös Sloveniaan. Vuosina 1995–1997 Aalto työskenteli valtioneuvoston kansliassa pääministerin erityisavustajana kansainvälisissä asioissa. Vuodet 1997–2003 hän oli Euroopan unionin asioiden valtiosihteeri ja vuosina 2000–2003 myös valtioneuvoston EU-sihteeristön päällikkö.

Vuodet 2003–2006 Aalto oli Suomen suurlähettiläs Italiassa, akkreditoituna myös Maltalle ja San Marinoon. Kesäkuussa 2006 hän aloitti viimeisen pestinsä suurlähettiläänä Ruotsissa. Aalto jäi eläkkeelle helmikuussa 2010.

## Yhteydet KGB:hen
HYY:n puheenjohtajana Aalto tapasi KGB:n kenttämies Nikolai Chatskihia useaan otteseen vuoden 1967 aikana. Tapaamisten perusteella Aallosta tuli "jonkin sortin sosialisti". Aalto tapasi Chatskihia  vielä vuosina 1969 ja 1970.

## Yksityiselämä
Aallon vanhemmat olivat näyttelijä Märta Laurent ja varatuomari, kauppaneuvos Arvo Mikael Aalto. Hän oli kaksikielinen. Hänellä oli vaimo ja tytär. Aalto harrasti musiikkia ja viihtyi maaseudulla, saaristossa ja Lapissa.

## Lähteet

## Aiheesta muualla
* 
* Alec Aallon muistokirjoitus Helsingin Sanomissa
* Yle Arkivet: Hörspel av Alec Aalto
Garuda-1

**Garuda-1** on indonesialainen tietoliikennesatelliitti.

Sen valmisti yhdysvaltalainen Lockheed Martin ja se on ko. yhtiön malli A2100-AX. Satelliitti laukaistiin avaruuteen 12. helmikuuta 2000 ja sen tulisi toimia vuoteen 2013 asti. 

Sen hyötykuormaan kuuluu vain kaksi L-kaistan transponderia, mutta se kykenee lähettämään 140:lle rajatulle alueelle (*spot beam*), joten se voi välittää samanaikaisesti 11&nbsp;000 puhelua. Sen sähköteho on suuri: 14&nbsp;000 W. Sen sijainti geosynkrooniselle kiertoradalla on 107.63° E. 

## Lähteet
* SatMagazine, kesäkuu 2008
AsiaSat

**Asia Satellite Telecom Company** (AsiaSat) on vuonna 1988 Hongkongiin perustettu yhdysvaltalainen Aasiassa toimiva satelliittitietoliikenneyhtiö. 

Yritys kuvaa itsensä aina siten, että ollut alusta alkaen yksityisessä omistuksessa, ts. ei valtionyhtiö. Sen omistaa täysin Asia Satellite Telecommunications Holdings Limited, jonka omistavat CITIC Group ja General Electric Company. Yhtiön yhdysvaltalainen toimitusjohtaja Peter Jackson korvautuu William Wadellä. Yhtiön hallituksen puheenjohtaja on Sherman P. Dodge.   

Se palvelee yli sataa yritystä tai valtioiden laitosta kautta maailman. Se välittää yli 240 TV-kanavaa. Satelliittien komentokeskus on Hongkongissa. Yhtiö valittiin huhtikuussa 2009 länsimaisen "2009 Telecom Asia Awards"-palkinnon saajaksi kolmatta kertaa eli Aasian parhaaksi satelliittitietoliikenneoperaattoriksi. 

## Satelliitit
Yhtiön satelliitit ovat:

AsiaSat-2
* valmistaja Lockheed Martin Astro Space ja sen satelliittimalli 7000 (eli noin 7000 paunan painoinen satelliitti)
* laukaisu 28. marraskuuta 1995, sen toiminta-aika on 13 vuotta, joten se tuli korvata viimeistään vuonna 2008
* hyötykuorma: 20 kappaletta 36MHz ja 4 kappaletta 72MHz C- sekä 9 kappaletta Ku-kaistan transponderia
* sähköteho 7100 W
* asema geosynkrooniselle kiertoradalla: 100,52° E

AsiaSat-3S
* valmistaja  Hughes Satellite Telecommunications Co. Ltd., malli HS-601HP
* laukaisu 21. maaliskuuta 1999, käyttöikä noin 15 vuotta
* hyötykuorma 28 kappaletta 36MHz C- ja 16 kappaletta 54MHz Ku-kaistan transponderia, yksi lähete suunnattavissa Australiaan
* sähköteho 10 000W
* asema geosynkrooniselle kiertoradalla: 100.52° E

AsiaSat-4
* valmistaja Boeing Satellite Systems, malli BS-601HP
* laukaisu 13. huhtikuuta 2003, käyttöikä 15 vuotta
* hyötykuorma: 28 kappaletta C- ja 20 kappaletta Ku-kaistan transponderia (4 kpl BSS, 4 kpl FSS), 6 C-kaistan
ja 4 Ku-kaistan varatransponderia
* teho 9500W
* asema geosynkrooniselle kiertoradalla: 122.2° E

AsiaSat-5 - tilattu vuonna 2006, laukaisu 11. elokuuta 2009.  Se korvaa AsiaSat-2:n.

## Lähteet
* SatMagazine, kesäkuu 2008

### Viitteet
Rene Kirby

**Rene Kirby** (27. helmikuuta 1955 – 11. heinäkuuta 2025) oli yhdysvaltalainen elokuva- ja televisionäyttelijä. Hän näytteli Farrellyn veljesten elokuvassa *[[Hal ja iso rakkaus]]*. Hän näytteli elokuvassa Waltia, jolla Kirbyn tavoin on spina bifida.

Kirby oli taitava voimistelija ja hiihtäjä, ja hän hiihti usein vammaiskilpailuissa.
 
## Filmografia
**[[Hal ja iso rakkaus]]* (2001) – Walt
**[[Stuck on You]]* (2003) – Phil Rupp
**[[Carnivàle]]* jaksossa "The Road to Damascus" (2005) – Hoppy

## Lähteet

## Aiheesta muualla
*
Fu-koira

**Fu-koira** on kuvitteellinen hahmo yhdysvaltalaisessa animaatiosarjassa *[[Jake Long – amerikkalainen lohikäärme]]*. Hahmo esiintyi ensimmäisen kerran ensimmäisessä jaksossa ”Vanhanaikaista koulutusta” (tammikuu 2005) vuonna 2005. Fu-koiraa ääninäyttelee sarjan englanninkielisessä alkuperäisversiossa John DiMaggio. Fu-koira on yli 600-vuotias koira, joka on rodultaan Shar pei. Fu osaa kävellä kahdella jalalla ja puhua ihmisten kieltä. Hän on Luong Lao Shin lemmikki. Fu-koira osaa tehdä myös taikajuomia. Vuosia sitten hän ja Yan-Yan-kissa kamppailivat Fun esi-isien onnenkolikosta.